钦定古今图书集成/历象汇编/岁功典/第062卷 > 《云南志书》 > 新秋即事三首 皮日休
## 钦定古今图书集成/历象汇编/岁功典/第062卷 > 《云南志书》 > 新秋即事三首 皮日休

痴号多于顾恺之，更无馀事可从知。酒坊吏到常先
见，鹤料符来每探支。凉后每谋清月社，晚来专赴白
莲期。共君无事堪相贺，又到金虀玉鲙时。

堪笑高阳病酒徒，幅巾潇洒在东吴。秋期净扫云根
瘦，山信迥缄乳管粗。白月半窗抄《术序》，清泉一器授
芝图。乞求待得西风起，尽挽烟帆入太湖。

露槿风杉满曲除，高秋无事似云庐。醉多已任家人
厌，病久还甘吏道疏。青桂巾箱时寄药，白纶卧具半
抛书。君卿唇舌非吾事，且向江南问鳆鱼。